als_Latn dik_Latn sag_Latn
SHKUP (AA) – Pjesa e parë e ndeshjes miqësore në futboll mes kombëtares së Maqedonisë dhe Turqisë, e cila zhvillohet në stadiumin e qytetit të Shkupit “Aleksandri i Madh” ka përfunduar pa gola, raporton Anadolu Agency (AA).
Përfaqësueset e të dy vendeve në pjesën e parë kanë bërë një paraqitje të mirë me disa sulme, mirëpo pa arritur të shënojnë gola. Nga skuadra turke me karton të verdhë u ndëshkuan Soyuncu Caglar dhe Ayhan Kaan, ndërsa nga skuadra maqedonase Kire Ristovski.
Edhe pse jo i mbushur krejtësisht, stadiumi “Filipi i II-të” ishte i mbushur me flamuj të Maqedonisë dhe Turqisë nga sportdashësit e shumtë të cilët kishin ardhur të ndjekin ndeshjen.
Ndeshja e sotme për Maqedoninë do të jetë ndeshje përgatitore përpara ndeshjes kualifikuese në Kampionatit Botëror kundër Spanjës më 11 qershor. Ndërkohë, edhe për Turqinë është mundësi për përgatitje për ndeshjen e saj kundër Kosovës, e cila do të luhet në Shkodër më 11 qershor.
Ndryshe, deri më tani Maqedonia dhe Turqia kanë luajtur shtatë herë, prej të cilave Turqia ka arritur t’i fitojë pesë ndeshje, një barazim dhe një humbje. Fitorja e vetme e Maqedonisë kundër Turqisë është ndeshja miqësore në vitin 2006 me rezultat minimal 1 me 0.
als_Latn als_Latn als_Latn als_Latn als_Latn